2. pielikums
iepirkuma “Starppilsētu elektroautobusu piegāde”
(identifikācijas Nr. TA 2026/29) nolikumam
PIETEIKUMS DALĪBAI IEPIRKUMĀ
un pretendenta apliecinājumi
Akciju sabiedrībai “TALSU AUTOTRANSPORTS”, reģistrācijas Nr. 40003009139, Stendes iela 5, Talsi, Talsu novads, LV-3201 (turpmāk – “Pasūtītājs”), iepirkumā “Starppilsētu elektroautobusu piegāde”, identifikācijas Nr. TA 2026/29 (turpmāk – “Iepirkums”).
1. Ziņas par pretendentu
1.1.	Pretendents norāda šādas ziņas:
	Ziņas
	Pretendenta informācija

	Pretendenta nosaukums
	

	Reģistrācijas numurs un reģistrācijas valsts
	

	Juridiskā adrese
	

	Adrese korespondencei (ja atšķiras)
	

	E-pasta adrese paziņojumu saņemšanai Iepirkumā
	

	Persona, kas paraksta piedāvājumu (vārds, uzvārds, amats, pārstāvības pamats)
	__________, statūti / pilnvara (pievienota)

	Kontaktpersona Iepirkumā (vārds, uzvārds, tālrunis, e-pasts)
	

	Pretendents ir piegādātāju apvienība
	jā / nē

	Piedāvātā elektroautobusa ražotājs (nosaukums, valsts) un modelis
	



1.2.	Ja pretendents ir piegādātāju apvienība, norāda visus tās dalībniekus un pievieno dalībnieku vienošanos par atbildības sadalījumu un solidāru atbildību pret Pasūtītāju (nolikuma 3.6. punkts). Ja pretendents nav apvienība, tabulu neaizpilda.
	Nr.
	Apvienības dalībnieks (nosaukums, reģistrācijas Nr., adrese)
	Loma un izpildāmā līguma daļa

	1.
	
	

	2.
	
	



1.3.	Pretendents norāda ražotāju, apakšuzņēmējus un citas personas, uz kuru spējām tas balstās nolikuma 6.1. punkta izpratnē, un pievieno šo personu apliecinājumus par resursu nodošanu līguma izpildei; ja pretendents balstās uz citas personas finanšu spējām, apliecinājumā ietverta tiešā apņemšanās uzņemties solidāru atbildību par līguma izpildi. Ja šādu personu nav, tabulā norāda “nav”.
	Nr.
	Persona (nosaukums, reģistrācijas Nr., valsts)
	Statuss (ražotājs / apakšuzņēmējs / cita persona)
	Nododamā līguma daļa vai resurss
	Pretendents balstās uz šīs personas spējām (pieredze / serviss / finanšu spējas)

	1.
	
	
	
	

	2.
	
	
	
	



2. Pieteikums
2.1.	Pretendents iesniedz piedāvājumu Iepirkumā un piedāvā piegādāt Pasūtītājam 2 (divus) jaunus M3 kategorijas II klases starppilsētu elektroautobusus (1. autobuss ar ratiņkrēsla vietu un pacēlāju, 2. autobuss ar tualeti), katru ar visu tehniskajā specifikācijā (nolikuma 1. pielikums) noteikto aprīkojumu, dokumentāciju, reģistrāciju, apmācību un garantiju, saskaņā ar Iepirkuma nolikumu, tehnisko specifikāciju, iepirkuma līguma projektu (nolikuma 6. pielikums) un pretendenta tehnisko un finanšu piedāvājumu.
2.2.	Piedāvātā kopējā cena par abiem autobusiem ir norādīta finanšu piedāvājumā (nolikuma 4. pielikums) un ietver visas tehniskajā specifikācijā un nolikuma 7.2. punktā noteiktās izmaksas. Cena ir fiksēta visā iepirkuma līguma darbības laikā un netiek indeksēta.
2.3.	Pretendents apņemas abus autobusus piegādāt un nodot Pasūtītājam ne vēlāk kā 18 (astoņpadsmit) kalendāra mēnešu laikā no iepirkuma līguma abpusējas parakstīšanas dienas (nolikuma 2.5. punkts).
2.4.	Pretendenta piedāvājumā apliecinātais nobraukums ar vienu uzlādi tehniskās specifikācijas N2. punkta apstākļos ir __________ km (ne mazāk kā 400 km). Pretendents apzinās, ka apliecinātais nobraukums ir saistošs piegādes nosacījums katram autobusam un tiek pārbaudīts pieņemšanā (nolikuma 2.7. punkts).
3. Pretendenta apliecinājumi
3.1.	Pretendents, iesniedzot šo pieteikumu, apliecina, ka:
3.1.1.	tas ir iepazinies ar Iepirkuma nolikumu, visiem tā pielikumiem, kā arī līdz piedāvājumu iesniegšanas termiņa beigām publicētajiem grozījumiem un skaidrojumiem, tie ir skaidri un saprotami, un pretendents tiem piekrīt bez iebildumiem un atrunām;
3.1.2.	piedāvājums ir sagatavots un iesniegts atbilstoši Iepirkuma nolikuma prasībām, un visa piedāvājumā sniegtā informācija ir patiesa, pilnīga un attiecas uz piedāvāto galīgo komplektāciju;
3.1.3.	piedāvājums ir spēkā 12 (divpadsmit) mēnešus no piedāvājumu iesniegšanas termiņa beigām (nolikuma 3.5. punkts), un pretendents šajā laikā piedāvājumu neatsauks un negrozīs;
3.1.4.	pretendents ir iesniedzis tikai vienu piedāvājumu un nav citā pretendenta piedāvājumā norādīts kā piegādātāju apvienības dalībnieks (nolikuma 3.6. punkts);
3.1.5.	piedāvājums ir sagatavots neatkarīgi, bez vienošanās ar citiem piegādātājiem par cenu, piedāvājuma saturu vai dalību Iepirkumā, un pretendents nav veicis darbības, kas ierobežo konkurenci Iepirkumā;
3.1.6.	pretendents atbilst visām Iepirkuma nolikuma 6. nodaļā noteiktajām kvalifikācijas prasībām un piedāvātais risinājums atbilst visām tehniskās specifikācijas obligātajām prasībām;
3.1.7.	pretendents piekrīt, ka Pasūtītājs pārbauda sniegto informāciju publiski pieejamās datubāzēs un sankciju sarakstos, un apņemas pēc Pasūtītāja pieprasījuma nolikuma 5.2. un 6.2. punktā noteiktajā termiņā iesniegt papildu dokumentus vai precizējumus;
3.1.8.	pretendents piekrīt, ka tā piedāvājums Iepirkuma dokumentācijas sastāvā var tikt nodots SIA “Vides investīciju fonds”, Klimata un enerģētikas ministrijai un to pilnvarotām revīzijas iestādēm, un ka piedāvājumā ietvertos fizisko personu datus Pasūtītājs apstrādā Iepirkuma veikšanas, līguma noslēgšanas un finansējuma administrēšanas nolūkā (nolikuma 12.1.–12.3. punkts);
3.1.9.	pretendents ir iepazinies ar Iepirkuma nolikuma 1.5.–1.7. punktā noteikto iepirkuma līguma noslēgšanas nosacījumu un tam piekrīt, iesniedzot atsevišķu apliecinājumu (nolikuma 5. pielikums), kas ir šā piedāvājuma neatņemama sastāvdaļa;
3.1.10.	pretendents piekrīt, ka Pasūtītājs pirms iepirkuma līguma noslēgšanas atkārtoti pārbauda nolikuma 5.1.1., 5.1.2. un 5.1.4. apakšpunktā noteiktos nosacījumus (nolikuma 10.2. punkts), un apņemas tos izpildīt arī līguma noslēgšanas brīdī.
3.2.	Pretendents apliecina, ka uz to neattiecas neviens no Iepirkuma nolikuma 5.1. punktā noteiktajiem izslēgšanas nosacījumiem, proti:
3.2.1.	nav pasludināts pretendenta maksātnespējas process, nav apturēta tā saimnieciskā darbība un pretendents netiek likvidēts;
3.2.2.	pretendentam Latvijā un valstī, kurā tas reģistrēts, nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, izņemot gadījumus, kad nodokļu administrācija ir pagarinājusi, sadalījusi vai atlikusi maksājuma termiņu;
3.2.3.	pretendents, tā valdes vai padomes loceklis, prokūrists vai pilnvarotā persona ar spēkā esošu tiesas spriedumu vai prokurora priekšrakstu par sodu nav atzīta par vainīgu noziedzīgā nodarījumā par kukuļošanu, krāpšanu, noziedzīgi iegūtu līdzekļu legalizāciju, izvairīšanos no nodokļu nomaksas vai terorisma finansēšanu, vai sodāmība ir noņemta vai dzēsta;
3.2.4.	pretendents, tā valdes vai padomes loceklis, patiesais labuma guvējs, piedāvājumā norādītais ražotājs vai apakšuzņēmējs nav persona, kurai noteiktas Starptautisko un Latvijas Republikas nacionālo sankciju likumā minētās sankcijas, vai persona, kuru šāda persona kontrolē, un piedāvātās preces izcelsme, piegāde un apmaksa nav saistīta ar sankciju pārkāpumu vai apiešanu;
3.2.5.	pretendents nav sniedzis nepatiesu informāciju un nav atteicies sniegt Pasūtītāja pieprasīto informāciju izslēgšanas nosacījumu vai kvalifikācijas pārbaudei;
3.2.6.	starp pretendentu, tā valdes vai padomes locekļiem, patiesajiem labuma guvējiem, norādīto ražotāju vai apakšuzņēmējiem, no vienas puses, un Pasūtītāju, tā valdes locekļiem vai iepirkuma komisijas locekļiem, no otras puses, nepastāv interešu konflikts Ministru kabineta 2017. gada 28. februāra noteikumu Nr. 104 11.–13. punkta izpratnē.
3.3.	Piegādātāju apvienības gadījumā 3.2. punkta apliecinājums attiecas uz katru apvienības dalībnieku, un to apliecina katrs dalībnieks, parakstot šo pieteikumu vai iesniedzot atsevišķu apliecinājumu.
4. Finanšu spējas
4.1.	Pretendenta neto apgrozījums pēdējos 3 (trijos) noslēgtajos finanšu gados (nolikuma 6. nodaļa):
	Finanšu gads
	Neto apgrozījums, EUR

	20____
	

	20____
	

	20____
	

	Vidējais gada neto apgrozījums
	



4.2.	Ja pretendents darbojas īsāku laiku, norāda pieejamos noslēgtos finanšu gadus. Ja pretendents balstās uz citas personas finanšu spējām, norāda šīs personas apgrozījumu atsevišķi un pievieno 1.3. punktā minēto apliecinājumu ar solidāras atbildības apņemšanos. Pretendents apņemas pēc Pasūtītāja pieprasījuma iesniegt gada pārskatus.
5. Komercnoslēpums
5.1.	Pretendents norāda piedāvājuma daļas, kuras ir komercnoslēpums Komercnoslēpuma aizsardzības likuma izpratnē: __________ / piedāvājumā nav komercnoslēpuma. Pretendents piekrīt, ka Pasūtītājs šo informāciju izmanto piedāvājumu vērtēšanā, nodod nolikuma 12.1. punktā minētajām iestādēm un izpauž tādā apjomā, kādu prasa Ministru kabineta noteikumi Nr. 104, un ka šāda izmantošana un izpaušana nav komercnoslēpuma izpaušana pretendenta tiesību pārkāpuma izpratnē (nolikuma 7.4. punkts).
6. Piedāvājumam pievienotie dokumenti
6.1.	Pretendents piedāvājumam pievieno šādus dokumentus (nolikuma 4.1. punkts) un katram norāda, kurā piedāvājuma failā vai lappusē tas atrodams. Ja dokuments uz pretendentu neattiecas, norāda “neattiecas”.
	Nr.
	Dokuments
	Kur atrodams piedāvājumā (faila nosaukums vai lappuse)

	1.
	Pretendenta apliecinājums par iepirkuma līguma noslēgšanas nosacījumu (nolikuma 5. pielikums)
	

	2.
	Pieredzes saraksts (nolikuma 3. pielikums) un vismaz viena pasūtītāja atsauksme vai pieņemšanas akts
	

	3.
	Ražotāja vai tā pilnvarotā pārstāvja apliecinājums par piegādes, garantijas un rezerves daļu atbalstu, ja pretendents nav ražotājs
	__________ / neattiecas

	4.
	Garantijas servisa apraksts un līgums ar servisa partneri, ja serviss nav paša pretendenta
	

	5.
	Aizpildīta tehniskās specifikācijas atbilstības tabula – tehniskais piedāvājums (nolikuma 1. pielikums)
	

	6.
	Ražotāja tehniskā dokumentācija, tipa apstiprinājuma dokumenti, abu autobusu salona plāni, pilni garantijas noteikumi, pacēlāja apraksts (nolikuma 4.1.4. punkts)
	

	7.
	Nobraukuma testa pārskats vai ražotāja pamatots aprēķins (tehniskās specifikācijas N1. punkts) un SoH pārbaudes metodika (G2. punkts)
	

	8.
	Finanšu piedāvājums (nolikuma 4. pielikums)
	

	9.
	Pilnvara, ja piedāvājumu paraksta persona, kuras pārstāvības tiesības neizriet no publiska reģistra
	__________ / neattiecas

	10.
	Piegādātāju apvienības dalībnieku vienošanās (nolikuma 3.6. punkts)
	__________ / neattiecas

	11.
	Citu personu apliecinājumi par resursu nodošanu un solidāru atbildību (nolikuma 6.1. punkts)
	__________ / neattiecas

	12.
	Ārvalstī reģistrēta pretendenta reģistrācijas apliecības kopija
	__________ / neattiecas



Pretendenta vārdā:
______________________________
(vārds, uzvārds)
(amats)
__________, 2026. gada ___. __________
Dokuments parakstāms ar drošu elektronisko parakstu.
Piegādātāju apvienības gadījumā pieteikumu paraksta visi apvienības dalībnieki vai to kopīgi pilnvarotā persona.




